Eugène-Marie-Joseph Allys

**Eugène-Marie-Joseph Allys** M.E.P. (født 12. februar 1852 i landsbyen Cannée nær Paimpont i Frankrike, død 23. april 1936 i Phu Cam i Fransk Indokina) var en fransk katolsk biskop og apostolisk vikar av Huế i Annam i Fransk Indokina.
## Liv og virke
### Bakgrunn
Eugène Allys ble født inn i en stor, from bretonsk familie (åtte barn). En bror ble prest og søsteren hans nonne. Han begynte sin utdannelse ved presbyteriet i Paimpont, deretter ved mindreeminaret i Saint-Méen, og fortsatte studiene ved storseminaret i  Rennes og til slutt gikk han over til parisermisjonsseminaret i Paris.
### Prest
Eugène Allys sluttet seg til Det parisiske ytremisjonsselskap (M.E.P.) og ble ordinert til prest den 10. oktober 1875.

Han ble bestemt for det apostoliske vikariat i Nord-Conchinchina, hvor han ankom i begynnelsen av 1876. Etter å ha lært språket ble han utnevnt til superior for storseminaret av msgr. Pontvianne. I 1880 ble han utnevnt til sogneprest i Duong Son, et sogn som lenge hadde vært evangelisert, hvor fader François Jaccard hadde utførte prestetjeneste.

I 1883 gav regent Tuong ordre om et opprør mot franskmennene under den andre Tonkin-ekspedisjonen, men det beseirede hoffet i Hue signerte en protektoratavtale med den tredje franske republikk i august 1883. Uroen i Annam fortsatte imidlertid til slutten av året. For eksempel ble 135 kristne og deres prest drept i nærheten av Duong Son, men Eugène Allys valgte å bli værende i sin menighet. som ble forskånet. 

Halvannet år senere inntok general Henri Roussel de Courcy Hue den 5. juli 1885. Den unge kong Ham Nghi og den andre regenten, Ton That Thuyet, flyktet til Cam Lo-citadellet, ca 80 km nord for Hue. mens den første regenten, som ble værende i Hue, beordret et opprør mot franskmennene og de kristne landsbyboerne. Den franske ekspedisjonsstyrken marsjerte mot Quang Tri-citadellet. Fader Eugène Allys, som flyktet under beskyttelse av franske soldater, observerte på avstand natten 7.–8. september 1885 brannen som ødela den kristne landsbyen Ké-Van, og dagen etter ved daggry dro han gjennom de ødelagte landsbyene. I nærheten av Duong-Loc var omtrent tre tusen kristne blitt massakrert, i tillegg til fem annamittiske katolske prester og omtrent femti nonner. Etter å ha blitt skjult i Quang Tria sammen med andre flyktninger, dro han deretter for å slutte seg til en medmisjonær, msgr Dangelzer, generalvikar i Di-Loan, og ved årets slutt ble han utnevnt til sogneprest i Phu Cam, en liten by hvor bare 500 kristne var igjen etter massakrene.

Fader Allys hengav seg til oppgaven med å gjenoppbygge sogn og distrikt. Tjue år senere ville det være 2.400 katolikker i Phu Cam og 11.000 i distriktet, med en ny og stor kirke innviet i 1902.

### Titulærbiskop, apostolisk vikar av Nord-Cochin (senere Huế)
Den 30. januar 1909 utnevnte pave Pius X ham til titulærbiskop av *Phacusa* og apostolisk vikar av Nord-Cochin (senere Huế). Den apostoliske vikar av Vest-Cochin, Lucien-Émile Mossard, ordinerte ham til biskop den 24. mai samme år. Medkonsekrerende var den apostoliske vikaren av Kyst-Tonkin, Jean-Pierre-Alexandre Marcou, og den apostoliske vikar av Kambodsja, Jean-Claude Bouchut.

Biskop Allys trakk seg som apostolisk vikar i Huế den 30. juni 1931, etter å ha blitt nesten blind, og døde den 13. april 1936 i Phu Cam. 

Han er gravlagt på *Phu Cam*-kirkegården.

## Episkopalgenealogi
Hans episkopalgenealogi er:
* Biskop William Coppinger (1753-1831) *1788
* Biskop John Murphy (1772-1847) * bispeviet 1815
* Erkebiskop Patrick Joseph Carew (1800-1855) *1838
* Biskop Jean-Baptiste Boucho, M.E.P. (1797-1871) *1845
* Biskop Paul-Ambroise Bigandet M.E.P. (1813 -1894) *1856
* Biskop Alexandre Cardot M.E.P. (1857-1925) *1893
* Biskop Lucien-Émile Mossard M.E.P. (1851-1920) *1899
* Biskop *Eugène-Marie-Joseph Allys*  M.E.P. (1852-1936) *1909

## Referanser